Afi el xe on comune de 1940 abitanti inte ła provincia de Verona. Afi el xe distante 25 chiłometri dal cavołogo. El se cata ai piè del Monte Moscal che coi so 427 metri de altitudine el domina ła parte sud del Łago de Garda e el xe el masicio che el se mete in contrapoxision al Monte Baldo; el xe łanbto dal torente Tasso, on afluente de destra del fiume Adexe. El xe da sempre ła ciave de aceso a ła parte sentral del łago de Garda. 'Nna olta el gera stasion de ła dismesa łinea feroviaria Verona-Caprino e adesso a ghe xe on caxeło de ł'Autostrada Modena - Brenero che el permete ł'aceso al łago de Garda, inserendose diretamente a Garda, par i turisti todeschi e del nord Eoropa.